[{"text_idx": "#000001", "text": "Duela gutxi arte egoera argitu ez den arren, azkenean zesta puntak bere txapelketak izango ditu Donibane Lohizuneko pilotalekuan eta momentuko puntistarik onenak bertan lehiatuko dira aurtengo denboraldiari hasiera emateko."}, {"text_idx": "#000002", "text": "Jai Alai News atariak jakitera eman duenez, denboraldia uztailaren 16an hasi eta abuztuaren 27an bukatuko da, eta jaialdiak astearte eta ostegunero jokatuko dira."}, {"text_idx": "#000005", "text": "Partida guztiak Frantziako Canal+ telebistak emango ditu zuzenean antolakuntzarekin lorturiko hitzarmena sinatu eta gero, eta youtube bidez ere ikusteko aukera egongo da."}, {"text_idx": "#000007", "text": "Aurtengo denboraldian lehiatuko diren txapelketak:"}, {"text_idx": "#000008", "text": "Nazioarteko SERIES Txapelketa: uztailaren 16tik 21era (bi finalerdiak uztailaren 16an izango dira eta finala uztailaren 21ean)."}, {"text_idx": "#000009", "text": "MASTER 1 Txapelketa: uztailaren 23tik 28ra (finalerdiak uztailaren 23an eta finala uztailaren 28an)."}, {"text_idx": "#000010", "text": "MASTER 2 Txapelketa: uztailaren 30tik abuztuaren 4ra (finalerdiak uztailaren 30ean eta finala abuztuaren 4ean)."}, {"text_idx": "#000011", "text": "MASTER 3 Txapelketa: abuztuaren 6tik 11ra (finalerdiak abuztuaren 6an eta finala abuztuaren 11an)."}, {"text_idx": "#000012", "text": "MASTER 4 Txapelketa: abuztuaren 13tik 18ra (finalerdiak abuztuaren 13an eta finala abuztuaren 18an)."}, {"text_idx": "#000013", "text": "Lehiaketa hauetan emaitza onenak lortzen dituzten bikoteek azken torneo batetan (Gran Slam izenekoa) neurtuko dituzte indarrak haien artean."}, {"text_idx": "#000014", "text": "SLAM Txapelketa: abuztuaren 20tik 27ra (lehenengo finalerdia abuztuaren 20an, bigarren finalerdia abuztuaren 25ean eta finala abuztuaren 27an)."}, {"text_idx": "#000016", "text": "Petritegiko ordezkariak 30-21 nagusitu ziren Aldabe eta Larran\u0303agaren (Bereziartua) aurka"}, {"text_idx": "#000018", "text": "Lizarrak bere emakume pilotariei egin dien omenaldi hunkigarriaren ostean"}, {"text_idx": "#000020", "text": "Guztira 54 pilotarik hartuko dute parte, hiru mailatan banatuta: kadeteak, 22 urtez azpikoak eta elitea"}]